দেশের সবচেয়ে পুরাতন রেলসেতু হার্ডিঞ্জ ব্রিজের শতবর্ষ উদযাপন উপলক্ষে এক অনুষ্ঠানে ইংরেজিতে দেওয়া বক্তৃতায় অর্থমন্ত্রীকে ‘প্রাইম মিনিস্টার’ সম্বোধন করলেন রেলমন্ত্রী মুজিবুল হক। ২৩ আগস্ট ওই অনুষ্ঠানে প্রধান অতিথি হিসাবে উপস্থিত ছিলেন অর্থমন্ত্রী আবুল মাল আবদুল মুহিত। অনুষ্ঠানে অর্থমন্ত্রীর আগে বক্তব্য দেন রেলমন্ত্রী। বক্তৃতার শুরুতে ইংরেজিতে এক এক করে উপস্থিত অতিথিদের সম্বোধন করতে গিয়ে অর্থমন্ত্রীর নামের আগে ‘প্রাইম মিনিস্টার’ বলে ফেলেন তিনি।